മെഡിക്കല് കോളജില് യുവഡോക്ടര്മാരുടെ പ്രതിഷേധം അമ്ബലപ്പുഴ: ആലപ്പുഴ മെഡിക്കല് കോളജില് യുവഡോക്ടര്മാരുടെ പ്രതിഷേധം. ആശുപത്രിയിലെ ഒ.പി. അങ്കണത്തിലാണ് പി.ജി റെസിഡന്റ് ഡോക്ടര്മാര് നില്പ്പുസമരം സംഘടിപ്പിച്ചത്. മെഡിസിന് അത്യാഹിതത്തിലെത്തിച്ച ഒരു രോഗികഴിഞ്ഞ ദിവസം മരണമടഞ്ഞിരുന്നു. ഇതറിഞ്ഞ് അക്രമാസക്തനായ രോഗിയുടെ ബന്ധു ഡ്യൂട്ടിയില് ആയിരുന്ന ലേഡി ഡോക്ടറോട് അപമര്യാദയായി പെരുമാറുകയും ദേഹോപദ്രവം ഏല്പിക്കാന് ശ്രമിക്കുകയും ചെയ്തതില് പ്രതിഷേധിച്ചാണ് സമരം നടന്നത്. കഴിഞ്ഞ ഒന്നര വര്ഷമായി മെഡിക്കല് കോളജില് കോവിഡിനെ പ്രതിരോധിക്കുന്ന മുന്നണിപ്പോരാളികളാണ് റസിഡന്റ് ഡോക്ടര്മാര്. പലപ്പോഴും മതിയായ പി.പി.ഇ കിറ്റും പ്രതിരോധ കവചങ്ങളുമില്ലാതെ കോവിഡ് ഐ.സി.യുവിലും വാര്ഡിലും നേരിട്ട് രോഗികളെ പരിശോധിക്കുന്നത് ഈ പി.ജി ഡോക്ടര്മാരാണ്. എന്നാല് ഈ സേവനങ്ങളുടെ പേരില് റിസ്ക് അലവന്സോ മറ്റു യാതൊരുവിധ ആനുകൂല്യങ്ങളും ലഭിക്കുന്നില്ലെന്നാണ് ഇവരുടെ പരാതി. സുഗമമായ .ആവശ്യത്തിന് ഡോക്ടര്മാരെ നിയമിക്കുക, ജോലിസ്ഥലത്തു മതിയായ സുരക്ഷ ഉറപ്പാക്കുക, കൂട്ടിരുപ്പുകാരുടെ എണ്ണം പരിമിതപ്പെടുത്തുക എന്നീ ആവശ്യങ്ങള് ഉന്നയിച്ചുകൊണ്ടാണ് സമരം സംഘടിപ്പിച്ചത്. ഡോ.അമല്, ഡോ:നിഖില് ഡോ: ഇബ്രാഹിം, ഡോ: വര്ഷ എന്നിവര് നേതൃത്വം നല്കി.. അധികാരികളുടെ ഭാഗത്തുനിന്നും മതിയായ തീരുമാനങ്ങള് ഉണ്ടായില്ലെങ്കില് അത്യാവശ്യ സേവനങ്ങള് ഒഴികെ എല്ലാ ഡ്യൂട്ടികളില് നിന്നും വിട്ടു നിന്ന് ശക്തമായ സമരത്തിലേക്കു പോകുമെന്ന് പി.ജി. ഭാരവാഹികള് അറിയിച്ചു.